Lištani

Lištani su naseljeno mjesto u gradu Livnu, Bosna i Hercegovina.
 Geografija 
Naselje je smješteno na udaljenosti 20 km zračne linije sjeverozapadno od Livna, na geografskoj širini 43°53'40.91 i na geografskoj dužini 16°47'10.29".
 Historija 
 Nacionalni spomenici 
Historijsko područje – Prahistorijski tumulus i nekropola sa stećcima, Veliki i Mali Han, Lištani, proglašeno je za nacionalni spomenik Bosne i Hercegovine. Nacionalni spomenik čine tumulus na kojem su grobovi i 84 stećaka (Veliki Han sa 25 stećaka i Mali Han sa 59 stećaka).  Stećci su u lošem stanju, gotovo svi utonuli, amorfni, popucalih ploha, bez ukrasa. U zapadnoj Bosni, poseban oblik prahistorijskog tumulusa, naziva se zaspa. U novije vrijeme se gubi i zamijenjen je nazivima (humka, unjka, crkvina, glavica i sl.), ali uz još očuvanu tradiciju da se radi o zasutoj crkvi. U pitanju su obično tumulusi nasuti zemljom ili mješavinom zemlje i pijeska, ponekad i kamena, većih dimenzija, visine i do 10 m.

Arheološko područje Lištani, proglašeno je za nacionalni spomenik Bosne i Hercegovine. Istraživano je u nekoliko navrata, a svi rezultati nisu još objavljeni. Nacionalni spomenik čini nekoliko dobara.

 Kasnoantička grobnica 
 Ranokršćanska crkva (bazilika).  
 Srednjovjekovne nekropole. 
 Pokretno naslijeđe pronađeno na arheološkom području nalazi se u Franjevačkom muzeju i galeriji Gorica u Livnu.

 Stanovništvo 

 Reference 

 Vanjski linkovi 

 Zvanični sajt grada Livna